[ca] El nematode Caenorhabditis elegans és considerat actualment un model efectiu per a la recerca experimental i biomèdica, ja que posseeix un desenvolupament ràpid, temps de generació curts i una elevada homologia genètica i molecular amb humans. No obstant això, alguns aspectes de la seva biologia fonamental encara no s'han elucidat de forma precisa, com són el seus patrons de moviment i la composició de la seva comunitat microbiana intestinal. Així doncs, en aquest projecte s'ha enfocat l'estudi de C. elegans des d'aquestes dues perspectives clarament diferenciades. D'una banda, s'ha elaborat un codi reproduïble útil que combina llenguatge GNU-Bash i R per tal de dur a terme un meta-anàlisi amb vuit datasets de seqüències disponibles públicament, i descriure així la microbiota entèrica d'alguns membres del gènere Caenorhabditis. D'altra banda, s'ha adaptat i optimitzat un pipeline bioinformàtic d'R apropiat per a la caracterització dels patrons locomotors de les soques N2 i CB4856 de C. elegans. Els resultats obtinguts de la primera part metodològica han permès contrastar la comunitat intestinal característica de diferents espècies de nematodes, mostrant una clara influència de l'entorn de creixement dels cucs en la composició de la seva microbiota. Per un altre costat, el comportament motor de C. elegans sembla establir-se segons una distribució de probabilitat mixta que recull els dos principals tipus de moviment: el serpenteig rectilini i les reorientacions. La possibilitat de caracteritzar aquests dos aspectes rellevants en la biologia del nematode suposen la base de futurs estudis en els quals podria inferir-se una possible interconnexió entre la microbiota intestinal i el moviment de C. elegans.

[en] The nematode Caenorhabditis elegans is currently considered an effective model for experimental and biomedical research since it has fast development, short generation times and a high genetic and molecular homology with humans. However, some aspects of its fundamental biology, as its movement patterns and the composition of its intestinal microbiota, have not been clearly elucidated yet. Therefore, this project aims to study C. elegans from these two clearly differentiated perspectives. On the one hand, a useful reproducible code that combines GNU-Bash and R languages has been developed to carry out a meta-analysis with eight publicly available sequence datasets, in order to describe the enteric microbiota of some members of the Caenorhabditis genus. On the other hand, an appropriate R bioinformatic pipeline has been adapted and optimized for the characterization of the locomotor patterns of C. elegans N2 and CB4856 strains. The results obtained from the first methodological part have made it possible to contrast the characteristic intestinal community of different nematode species, showing a clear influence of the growth environment of worms on the composition of their microbiota. On the second one, the motor behaviour of C. elegansseems to be established according to a mixed probability distribution that includes the two main types of motion: rectilinear crawling and reorientation. The possibility of characterizing these two relevant aspects in the biology of the nematode is the basis for future studies in which a possible interconnection between the intestinal microbiota and the movement of C. elegans could be inferred.